PATVIRTINTA

Klaipėdos r. Pedagoginės

psichologinės tarnybos

direktorės 2018 m. d.

įsakymu Nr. VĮ –

**2018 – 2019 MOKSLO METŲ KLAIPĖDOS R. PEDAGOGINĖS**

**PSICHOLOGINĖS TARNYBOS VEIKLOS PLANAS**

Klaipėdos r. Pedagoginė psichologinė tarnyba (PPT) įsteigta Klaipėdos rajono savivaldybės tarnybos 2003 m. spalio 23 d. sprendimu Nr.T11–157. Tarnyba įregistruota 2004 m. balandžio 7 d. Juridinių asmenų registre. Tarnybos veiklos sritis – švietimas, kodas 85. Tarnybos švietimo veiklos rūšys –kitas, niekur nepriskirtas, švietimas, kodas 85.59; švietimui būdingų paslaugų veikla, kodas – 85.60; bei kitos ne švietimo veiklos rūšys. Pedagoginės psichologinės tarnybos veiklą prižiūri Švietimo ir mokslo ministerija, jos įgaliotos institucijos, Savivaldybė arba Savivaldybės įgaliotos institucijos teisės aktų nustatyta tvarka. Tarnybos adresas: P.Cvirkos g. 19, LT – 96134 Gargždai, tel. 45 39 45.

**Klaipėdos r. Pedagoginė psichologinė tarnyba** (toliau – Tarnyba) yra savivaldybės biudžetinė švietimo įstaiga. Tarnybos paskirtis – nustatyti mokinio (vaiko) asmenybės ir ugdymosi problemas, įvertinti specialiuosius ugdymosi poreikius ir nustatyti jų lygį, skirti specialųjį ugdymąsi, teikti švietimo pagalbą mokiniams (vaikams), ją koordinuoti, atskirais atvejais (kai savivaldybės vykdomoji institucija yra pavedusi Tarnybai) – teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje.

**Tarnybos prioritetas: savalaikių, profesionalių ir veiksmingų paslaugų teikimas Klaipėdos rajono gyventojams.**

**I. TIKSLAI**

**1.1. Specialiųjų poreikių, ugdymosi problemų turinčių asmenų ugdymosi veiksmingumo ir psichologinio atsparumo didinimas.**

**1.2. Pagalbos mokiniams, tėvams (globėjams, rūpintojams), pedagogams, specialistams ir bendruomenei suteikimas, jos prieinamumas.**

**1.3. Tarnybos darbo veiklos organizavimas.**

**1.4. Tarnyboje dirbančių specialistų kvalifikacijos kėlimas, metodinės bazės stiprinimas.**

# II. UŽDAVINIAI

2.1.Surinkti duomenis apie Klaipėdos rajono ugdymo įstaigas lankančius specialiųjų ugdymosi poreikių bei kalbėjimo ir kalbos sutrikimų turinčius asmenis.

2.2. Įvertinti asmens mokymosi sunkumus, raidos ypatumus bei sutrikimus, pedagogines, psichologines asmenybės ir ugdymosi problemas, mokinio (vaiko) specialiuosius ugdymosi poreikius pedagoginiu, psichologiniu, medicininiu ir socialiniu pedagoginiu aspektais, nustatyti vaiko brandumą mokyklai, prireikus, skirti specialųjį ugdymąsi.

2.3. Stiprinti mokyklos, mokytojų, tėvų (globėjų, rūpintojų) gebėjimus ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Teikti psichologinę, socialinę pedagoginę, švietimo informacinę pagalbą mokiniams (vaikams), specialiąją pedagoginę pagalbą specialiųjų ugdymosi poreikių turintiems asmenims iki 21 metų. Koordinuoti švietimo pagalbos teikimą savo aptarnaujamos teritorijos mokiniams (vaikams), jų tėvams (globėjams, rūpintojams), mokytojams, kitiems švietimo įstaigos darbuotojams ir švietimo teikėjams.

2.4. Konsultuoti specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų tėvus (globėjus, rūpintojus), mokytojus, specialistus, specialiosios pedagoginės pagalbos teikimo, ugdymo organizavimo, psichologinių asmenybės ir ugdymosi problemų prevencijos bei jų sprendimo klausimais, mokinius – jų polinkių ir gabumų klausimais. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija Tarnybai yra delegavusi šią funkciją.

2.5. Teikti informacinę, metodinę ir konsultacinę pagalbą tėvams (globėjams, rūpintojams) bei švietimo įstaigoms, jų pedagoginiams darbuotojams vaiko pažinimo, specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymo bei organizavimo, įvairių specialiųjų pedagoginių, psichologinių, asmenybės ir ugdymosi problemų sprendimo, krizių valdymo klausimais, skleisti ir diegti specialiojo ugdymo, psichinės sveikatos ir psichologijos mokslo naujoves.

2.6. Ruošti ir tvarkyti dokumentaciją.

2.7. Dalyvauti kvalifikacijos kėlimo renginiuose, naujų metodikų taikymo apmokymuose ir jų standartizacijose.

2.8. Aprūpinti specialistus metodinėmis ir kitomis informacinėmis priemonėmis.

# III. STRATEGINĖ ANALIZĖ

**3.1.Strateginė analizė. 2016 m. veiklos suvestinė Priedas Nr. 1.**

|  |  |
| --- | --- |
| **STIPRYBĖS** | **SILPNYBĖS** |
| **Beveik visi specialistai turi savo darbo kabinetus, darbo vietas**  **Metodinė pagalba mokytojams ir tėvams**  **Kvalifikuoti specialistai. Geras komandinis darbas ir prieinama kolegų pagalba. Darnus PPT kolektyvas**  **Patirties sklaida rajono bendruomenei**  **Nuolat gerinimas tarnybos įvaizdis**  **Nuolat stiprinama metodinė ir techninė tarnybos bazė**  **Veikia Tarnybos tinklalapis**  **PPT psichologai aptarnauja ikimokyklines ir priešmokyklines vaikų grupes**  **Lankstus darbo grafikas**  **Pasitenkinimas darbu ir tikėjimas tuo, ką darau**  **Platus darbo priemonių, literatūros pasirinkimas PPT**  **Darbui reikalingų priemonių aprūpinimas**  **Kadangi esu įdarbinta PPT tarnyboje, o ne įstaigose, kuriose dirbu, tai leidžia išlaikyti darbo ribas, neprisiimti darbo ne pagal savo kompetenciją, užtikrinti konsultacijų turinio konfidencialumą** | **Etatų pagal nurodytus normatyvus trūkumas. Darbo krūvis ir specialistų paslaugų poreikis yra didesnis, nei pagalbos galimybės pagal skirtus etatus**  **Ribotos finansinės galimybės kvalifikacijai kelti**  **Priemonių stoka korekciniam darbui, žaidimų terapijai**  **Patalpų stoka konsultacijų ir grupių vedimui**  **Geografiškai platus darbo vietų pasiskirstymas**  **Sunku užtikrinti konfidencialumą, dėl lankymosi pas psichologą;**  **Triukšminga darbo aplinka**  **Tobulintina informacijos sklaida apie Tarnybos paslaugas**  **Projektinės veiklos stoka**  **Nepakankama techninė bazė**  **Nepakankamas specialistų užsienio kalbų mokėjimas**  **Nepakankamas tarpinstitucinis bendradarbiavimas**  **Silpna tėvų motyvacija lankyti tėvystės įgūdžių lavinimo grupes, psichologo konsultacijas**  **Kabinetai nepritaikyti individualioms konsultacijoms/grupiniams užsiėmimas**  **Dažnas vaikų sergamumas neleidžia užtikrinti ilgalaikės psichologinės ir spec. pedagoginės pagalbos, nukenčia darbo kokybė**  **Bendruomenės nariams trūksta konfliktų valdymo ir spendimo įgūdžių**  **Ribotos pedagogų pasirengimas darbui su specialiųjų poreikių vaikais.**  **Gajos „pataikavimo tėvams“ tradicijos, baimė kelti problemas, ieškoti sprendimų.**  **Tėvai turi sunkumų dėl ribų laikymosi, skiria mažai dėmesio vaikų auklėjimui, perduoda atsakomybę už vaikų auklėjimą ugdymo įstaigai.** |
| **GALIMYBĖS** | **GRĖSMĖS** |
| **Specialistų kvalifikacijos tobulinimas**  **Sudėtingų pedagoginių atvejų analizės švietimo įstaigose**  **Dalyvavimas įstaigų VGK, sudėtingų atvejų aptarimuose specialistams bei gerosios patirties sklaida**  **Partnerystės ryšių su kitomis institucijomis, dirbančiomis su vaikais, stiprinimas**  **Mokytojų ir tėvų kompetencijų stiprinimas, plėtojant švietėjišką veiklą**  **Paslaugų gavėjai gauna savalaikę ir kvalifikuotą , arčiau savo gyvenamosios vietos, psichologo pagalbą**  **Užtikrinama ilgalaikė psichologinė pagalba**  **Ankstyva vaikų raidos ar kitų sutrikimų identifikacija bei korekcija**  **Galimybė dalyvauti ES projektuose**  **Gerėja psichologo paslaugų bei kompetencijų kokybė ikimokyklinio ugdymo įstaigose.** | **Politinis, ekonominis, socialinis nesaugumas**  **Rizikos grupės vaikų gausėjimas**  **Nepakankamas specialistų įstaigose etatų skaičius ir darbo užmokestis**  **Sunki klientų socioekonominė padėtis**  **Visuomenės abejingumas vaiko emocinei gerovei**  **Tėvų socialinės brandos stoka. Didėja vaikų tėvų reiklumas ugdytojams ir tuo pačiu nepakankamas rūpinimasis savo vaikais**  **Labai triukšminga aplinka turi neigiamos įtakos darbo kokybei**  **Patalpų trūkumas ir nepakankamas jų pritaikymas, sumažina galimybę suteikti visas galimas paslaugas.**  **Materialinių išteklių stoka mažina funkcijų vykdymo galimybes**  **Nepakankamas ugdymo įstaigų vadovų ir pedagogų dėmesys bei kompetencija specialiojo ugdymo srityje**  **Didėjantis, vaikų turinčių emocijų ir elgesio sutrikimų skaičius, sekina pedagogus, mažėja jų motyvacija darbui su vaikais, išeikvojami dideli emociniai ir energijos resursai šių vaikų auklėjimui, todėl mažėja paslaugų kokybė kitiems vaikams. Stebimas pedagogų perdegimo sindromas.**  **Perdėti tėvų lūkesčiai, bei elgesio ir bendravimo ribų nesilaikymas bendraujant su pedagogais, kelia įtampą ir konfliktus tarp tėvų ir pedagogų** |

# IV. TIKSLŲ REALIZAVIMO PRIEMONIŲ PLANAS

**4.1. Tikslas:** **Specialiųjų poreikių, ugdymosi problemų turinčių asmenų ugdymosi veiksmingumo ir psichologinio atsparumo didinimas.**

**4.1.1. Uždavinys:** Surinkti duomenis apie Klaipėdos rajono ugdymo įstaigas lankančius specialiųjų ugdymosi poreikių bei kalbėjimo ir kalbos sutrikimų turinčius asmenis.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| Tikrinti SUP turinčių vaikų sąrašus, juos koreguoti, patvirtinti, paruošti statistinę informacijos išraišką, teikti rekomendacijas dėl dokumentacijos ir asmenų vertinimo ir kt.  Kartu su Švietimo skyriaus specialistais atlikti pagalbos ,spec. poreikių turintiems vaikams, kokybės analizę įstaigose. | Bus surinkta informaciją, patvirtinti sąrašai dėl pagalbos suteikimo specialiuosius ugdymosi poreikius bei kalbėjimo ir kalbos sutrikimus turintiems asmenims Klaipėdos rajono ugdymo įstaigose. Bus sukaupta, išanalizuota ir įvertinta informacija apie Klaipėdos rajone gyvenančius specialiųjų ugdymosi poreikių, asmenybės ir ugdymosi problemų turinčius asmenis, jų problemas, ugdymo organizavimą, aplinkos pritaikymą bei specialiosios pedagoginės ir/ar psichologinės pagalbos teikimo veiksmingumą. | 2018-09 | J. Narkevič,  S. Zumbrickienė, V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė, I.Krikščiūnienė,  R.Ignatjevienė, S.Anuškevičienė, E.Strazdauskienė |  |  |

**4.1.2. Uždavinys:** Įvertinti asmens mokymosi sunkumus, raidos ypatumus bei sutrikimus, pedagogines, psichologines asmenybės ir ugdymosi problemas, mokinio (vaiko) specialiuosius ugdymosi poreikius pedagoginiu, psichologiniu, medicininiu ir socialiniu pedagoginiu aspektais, nustatyti vaiko brandumą mokyklai, prireikus, skirti specialųjį ugdymąsi.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Atlikti asmenų gebėjimų psichologinius ir pedagoginius tyrimus.  2. Ruošti rekomendacijas  dėl tolimesnio asmenų ugdymo. | Bus įvertinti asmenų mokymosi gebėjimai, raidos ypatumai. Specialistai rekomenduos skirti optimalią ugdymo vietą ir formą, būdus ir metodus, prireikus rekomenduos teikti specialiąją pedagoginę, psichologinę, socialinę pedagoginę ir specialiąją pagalbą. | Nuolat | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**4.2. Tikslas:** **Pagalbos mokiniams, tėvams (globėjams, rūpintojams), pedagogams, specialistams ir bendruomenei suteikimas, jos prieinamumas.**

**4.2.1. Uždavinys:** Stiprinti mokyklos, mokytojų, tėvų (globėjų, rūpintojų) gebėjimus ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, formuoti teigiamas nuostatas jų atžvilgiu. Teikti psichologinę, socialinę pedagoginę, švietimo informacinę pagalbą mokiniams (vaikams), specialiąją pedagoginę pagalbą specialiųjų ugdymosi poreikių turintiems asmenims iki 21 metų. Koordinuoti švietimo pagalbos teikimą savo aptarnaujamos teritorijos mokiniams (vaikams), jų tėvams (globėjams, rūpintojams), mokytojams, kitiems švietimo įstaigos darbuotojams ir švietimo teikėjams.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Atlikti asmenų gebėjimų vertinimus.Padėti plėtoti ugdymo prieinamumą, tęstinumą, pagalbą vaikui ir mokiniui. Stiprinti savalaikės diagnostikos galimybes, atlikti vaikų raidos vertinimus ikimokyklinėse įstaigose.  2. Atlikti Gabių vaikų vertinimus.Padėti plėtoti gabių mokinių ugdymą, mokinių ir jaunimo užimtumo įvairovę ir socializaciją.  3. Atlikti gebėjimų vertinimus mokiniams pasirenkant mokymo profilį ir profesiją. Teikti informaciją apie mokymosi galimybes įgyjant profesiją.  3. Atsižvelgiant į poreikį ir užsakymus, atlikti pedagogų, tėvų apklausas ar tyrimus.  4. Vesti bendruomenei seminarus, skaityti pranešimus, skleisti pedagoginę – psichologinę informaciją, padėti spręsti konfliktines situacijas įstaigose, koordinuoti krizių valdymą ir kt. Ypatingą dėmesį skirti Mokytojų padėjėjų kvalifikacijos stiprinimui.  5. Nuolat papildyti informaciją skleidžiamą Tarnybos tinklalapyje, susikurti tarnybos paskyrą Facebooc.  6. Mokyti pedagogus ir specialistus naudotis PPT atliktų standartizuotų testų rezultatais, išvadomis ir rekomendacijomis ir mokinių klausimynų duomenimis mokiniams, kuriems reikia papildomos mokymosi pagalbos.  7. Skatinti mokyklas susikurti mokinių pažangos stebėsenos sistemas. Visuose švietimo lygmenyse išmokti vertinti mokymo ir mokymosi efektyvumą.  8. Įvertinti mokyklų smurto prevencijos priemones | Bus padedama mokykloms užtikrinti kokybišką specialiųjų ugdymosi poreikių, asmenybės ir ugdymosi problemų turinčių mokinių ugdymą ir auklėjimą. Bus formuojamas mokyklos bendruomenės ir visuomenės teigiamas požiūris į specialiųjų poreikių, psichologinių, asmenybės ir ugdymosi problemų turinčius asmenis ir jų ugdymą kartu su bendraamžiais. | Nuolat | J. Narkevič,  S. Zumbrickienė,  V. Vaišvilaitė –  Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**4.2.2. Uždavinys**: Konsultuoti specialiųjų ugdymosi poreikių, psichologinių, asmenybės ir ugdymosi problemų turinčius asmenis, jų tėvus (globėjus, rūpintojus), mokytojus, specialistus, specialiosios pedagoginės pagalbos teikimo, ugdymo organizavimo, psichologinių asmenybės ir ugdymosi problemų prevencijos bei jų sprendimo klausimais, mokinius – jų polinkių ir gabumų klausimais. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje, jei savivaldybės vykdomoji institucija Tarnybai yra delegavusi šią funkciją.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Vesti pedagogų, specialistų ir tėvų, vaikų, moksleivių individualias konsultacijas. Teikti psichologinę pagalbą mokytojams ar kitiems švietimo įstaigos darbuotojams, smurtavusiems ar smurtą patyrusiems švietimo įstaigoje  2. Atsižvelgiant į problemas ir poreikį, vesti tėvų grupines, vaikų grupines, pedagogų grupines, specialistų grupines konsultacijas.  3. Konsultuoti asmenis profesijos pasirinkimo ir jos tinkamumo klausimais ir kt.  4. Vesti sudėtingų pedagoginių atvejų analizes atsižvelgiant į įstaigų poreikius. Ypatingą dėmesį skirti įstaigų VGK poreikiams, mokytojų padėjėjams, teikti švietėjišką-metodinę pagalbą sudarant individualius pagalbos, elgesio valdymo planus asmenims turintiems SUP.  5. Skleisti informaciją apie PPT veiklą, paslaugas ir internetinę svetainę švietimo įstaigas lankančių moksleivių tėvams bei pedagogams. 6. Ypatingą dėmesį skirti Krizinių situacijų prevencijai, intervencijai ir postvecijai.  7. Vesti Metodines PPT dienas ikimokyklinėse įstaigose.  8. Kuruoti ir koordinuoti visų įstaigose dirbančių specialistų ir mokytojų padėjėjų veiklą. Rinkti ir analizuoti informaciją, teikti rekomendacijas dėl darbo kokybės, teikiamų paslaugų gerinimo ir kt. | Bus suteiktos konsultacijos ir rekomendacijos tėvams (globėjams, rūpintojams), vaikams, mokytojams ir specialistams.  Dalyvaujant ikimokyklinių įstaigų tėvų, pedagogų ir bendruomenių susirinkimuose, bus skaitomi pranešimai, vedamos konsultacijos, aptariami ir sprendžiami sudėtingi ir kriziniai atvejai. | Nuolat | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**4.2.3. Uždavinys:** Teikti informacinę, metodinę ir konsultacinę pagalbą tėvams (globėjams, rūpintojams) bei švietimo įstaigoms, jų pedagoginiams darbuotojams vaiko pažinimo, specialiųjų ugdymosi poreikių, psichologinių, asmenybės ir ugdymosi problemų turinčių asmenų ugdymo bei organizavimo, įvairių specialiųjų pedagoginių, psichologinių, asmenybės ir ugdymosi problemų sprendimo, krizių valdymo klausimais, skleisti ir diegti specialiojo ugdymo, psichinės sveikatos ir psichologijos mokslo naujoves.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Vesti susirinkimus, seminarus, mokymus pedagogams, specialistams ir tėvams, atvejo analizės aptarimus psichologams, mokinių tėvams, pedagogams, mokytojų padėjėjams ir specialistams, rengti PPT Metodines dienas įstaigose, Atvirų durų dienas PPT.  2. Esant užsakymams, atlikti psichologinius tyrimus įstaigose.  3. Rengti naujas programas ir dalyvauti jas įgyvendinant. Siūlyti ir padėti vykdyti švietimo įstaigoms prevencines programas.  4. Ruošti informacinius bukletus, rašyti straipsnius, rengti metodinę medžiagą vaiko raidos psichologijos, pedagoginės ir socialinės psichologijos, psichologinių problemų prevencijos klausimais, rengti metodines rekomendacijas apie specialiųjų poreikių bei kalbos ir kitus komunikacijos ir ypač autizmo spektro sutrikimus turinčių vaikų ugdymą, darbą ir pagalbos suteikimą ir kt. Pastebėti galimus asmens gebėjimų ir raidos sunkumus ir aptarti su tėvais savalaikės diagnostikos galimybes.  5. Rengti įstaigų VGK bei pedagogams sudėtingų pedagoginių atvejų aptarimus.  6. Organizuoti konferenciją.  7. Organizuoti ir skatinti savanorišką moksleivių veiklą. | Bus pravesti seminarai, mokymai ir skleidžiama informacija apie specialiojo ugdymo ir psichologijos mokslo naujoves ir diegimo galimybes, krizių ir stresinių, konfliktinių situacijų valdymo ypatumus ir jų sprendimo galimybes. Bus parengtos ir įgyvendintos prevencijos ir kitos programos, padedančios veiksmingiau ugdyti specialiųjų ugdymosi poreikių, psichologinių, asmenybės ir ugdymosi problemų turinčius asmenis, padės sumažinti specialiosios pedagoginės pagalbos poreikį, išvengti psichologinių, asmenybės ir ugdymosi problemų ar jas spręsti. Įstaigoje bus aptarti VGK darbo ypatumai, mokinių vertinimo ir dokumentacijos rengimo klausimai, pasidalinta gerąja patirtimi. Bus išsiaiškinta esama situacija ir aplinkybės Klaipėdos rajone dėl galimybių kurti savanoriškos veiklos teikiant pagalbą mokiniams projektą. | Nuolat | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**4.3. Tikslas:** **Tarnybos darbo veiklos organizavimas.**

**4.3.1.Uždavinys:** Dokumentų rengimas.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Rengti Metinį veiklos planą. | Bus numatyta metinė Tarnybos veikla ir jos kryptys. | 2018-09 | J. Narkevič |  |  |
| 2. Tarnybos darbuotojams rengti savo metinius veiklos planus. | Tarnybos specialistai numatys savo metines veiklos kryptis. | 2019-01 | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |
| 3. Ruošti direktorės metinės veiklos ataskaitą. | Bus pateikta informacija apie atliktą veiklą. | 2018-12 | J. Narkevič |  |  |
| 4. Tarnybos specialistams ruošti savo metinės veiklos ataskaitas. | Bus pateikta informacija apie atliktą veiklą, atliekama SWOT (situacijos analizė). | 2018-12 | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |
| 5. Rengti specialiųjų ugdymosi poreikių įvertinimo ir specialiosios pedagoginės pagalbos skyrimo dokumentus. | Bus užtikrintas sklandus ir kokybiškas specialiųjų ugdymosi poreikių asmenų įvertinimas Tarnyboje. | Nuolat | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |
| 6. Tvarkyti Tarnyboje vedamų bylų nomenklatūrą. Vykdyti asmens duomenų apsaugos įstatymo įgyvendinimą. | Esant reikalui bus koreguojama įstaigos bylų nomenklatūra ir tvarkomas Tarnybos archyvas. | Nuolat | J. Dirgėlaitė,  D.Kuzminskienė,  J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**4.4. Tikslas: Tarnyboje dirbančių specialistų kvalifikacijos kėlimas, metodinės bazės stiprinimas.**

.

**4.4.1.** **Uždavinys:** Dalyvauti kvalifikacijos kėlimo renginiuose, naujų metodikų apmokymuose ir jų standartizacijose, projektuose. Dalyvauti 2016 – 2018 m. Klaipėdos r. savivaldybės Sveikatos apsaugos programos priemonių įgyvendinimo renginiuose. Dalyvauti projekte „Sveikatos netolygumų mažinimas Klaipėdos r. savivaldybėje diegiant jaunimui palankių sveikatos priežiūros paslaugų teikimo modelį“. Dalyvauti ES SPPC projekte „Saugios aplinkos mokykloje kūrimas II“ Nr. 09.2.2-ESFA-V-729-03-0001

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Dalyvauti rengiamuose kvalifikacijos kėlimo kursuose, seminaruose, mokymuose, podiplominėse studijose.  2. Dalyvauti rengiamose tyrimų metodikų standartizacijose.  3. Kelti specialistų kvalifikaciją apmokant specialistus dirbti su naujomis diagnostinėmis ir korekcinėmis metodikomis, statistinėmis programomis.  4. Dalyvauti supervizijose.  5. Didinti psichologų, logopedo, spec. pedagogo ir soc. pedagogo etatus. etatus. | Pagerės specialiosios pedagoginės psichologinės pagalbos teikimas Klaipėdos rajono savivaldybės gyventojams. Metodikų pagalba specialieji vaikų ugdymosi poreikiai, psichologinės problemos bus įvertintos laiku ir kokybiškai, parengtos tinkamos rekomendacijos dėl tolesnio ugdymo ir ugdymo programų pritaikymo. Pagerės vaikų ir jaunuolių ugdymo kokybė bei mokytojų motyvacija ugdyti problemų turinčius vaikus ir jaunuolius. | Nuolat | J. Narkevič,  S. Zumbrickienė,  D.Kuzminskienė,  J. Dirgėlaitė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė.  E.Strazdauskienė | . |  |

**4.4.2. Uždavinys:** Aprūpinti specialistus vertinimo, korekcijai skirtomis priemonėmis bei kitomis informacinėmis priemonėmis.

|  |  |  |  |  |  |
| --- | --- | --- | --- | --- | --- |
| **Priemonės** | **Pasiekimo indikatorius**  **(sėkmės kriterijus)** | **Planuojamas pasiekimo laikas** | **Atsakingas asmuo** | **Finansavimo šaltiniai** | |
| **Savivaldybės lėšos** | **Kitos lėšos** |
| 1. Įsigyti ir kaupti spec. literatūros, paruošti spaudinių kartoteką ir tvarkyti bibliografiją.  Įsigyti specialiųjų metodikų (asmenų konsultavimui, korekcijai , judesio korekcijai). | Bus užtikrintas informacijos kaupimas ir jos sklaida bendruomenei. Pagerės darbo kokybė ir paslaugų prieinamumas. | Nuolat | J. Narkevič,  S. Zumbrickienė,  V. Vaišvilaitė –Pranienė,  J.Dirgėlaitė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |
| 2. Bendradarbiauti su savivaldybės vykdomąja institucija, Tarpinstitucinio bendradarbiavimo koordinatosiumi, Specialiosios pedagogikos ir psichologijos centru, kitų savivaldybių Tarnybomis, mokytojų švietimo centrais, švietimo įstaigomis, vaiko teisių apsaugos institucijomis, asmens sveikatos priežiūros įstaigomis, savivaldybės visuomenės sveikatos biuru, institucijomis ar organizacijomis, kurios teisės aktų nustatyta tvarka turi teisę kreiptis į Tarnybą dėl duomenų pateikimo, kitomis švietimo pagalbos įstaigomis ir organizacijomis.  Aktyvinti Tarpinstitucinį bendradarbiavimą, informacijos perdavimą. | Padidės Tarnybos darbo kultūra ir darbo kokybė, pagerės tarpusavio bendradarbiavimas su ugdymo įstaigomis, SPPC, ŠMM ir kt., teikiamos pagalbos efektyvumas ir operatyvumas, sustiprės tarpinstitucinis bendradarbiavimas. | Nuolat | J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  J. Narkevič,  S. Zumbrickienė,  V. Vaišvilaitė –Pranienė,  V. Daugėlienė, D. Bartkienė, G.Alminaitė-Vaivadienė, V.Varnelytė,  I.Krikščiūnienė,  R.Ignatjevienė, S.Anuškevičienė,  E.Strazdauskienė |  |  |

**2017 m. veiklos suvestinė**

1. tikslas. Specialiųjų poreikių, ugdymosi problemų turinčių asmenų ugdymosi veiksmingumo ir psichologinio atsparumo didinimas.

|  |  |
| --- | --- |
| **Priemonė** | **Rezultatas** |
| 1. Specialiųjų ugdymosi poreikių ir gebėjimų vertinimas | Įvertinti 625 rajono specialiųjų ugdymosi poreikių turintys vaikai ir mokiniai. Įvertintas 10 vaikų brandumo mokyklai lygis. Suteiktos rekomendacinės konsultacijos tėvams ir pedagogams. |
| 2. Psichologinis konsultavimas | Individualiai konsultuoti 588 asmenys: 153 vaikai ir mokiniai, 239 tėvai, 196 pedagogai ir specialistai. Viso įvyko 1274 psichologinių konsultacijų. |
| 3.. Pedagoginės psichologinės konsultacijos tėvams ir specialistams. Korekciniai užsiėmimai | Vestos 656 metodinės/rekomendacinės konsultacijos tėvams ir pedagogams, specialistams, švietimo įstaigų vadovams ir kt.  Atliktos 24 logopedinės ir 59 spec. pedagoginės korekcijos vaikams. |

2. tikslas. Pagalbos mokiniams, tėvams (globėjams, rūpintojams), mokytojams ir mokyklai suteikimas, jos prieinamumas.

|  |  |
| --- | --- |
| **Priemonė** | **Rezultatas** |
| 1. Metodinė veikla | 1. Skaityta 113 paskaitų ir pranešimų, vesta 11 seminarų įstaigų specialistams, pedagogams.  2. Pravestos 45 sudėtingo atvejo analizės rajono švietimo įstaigose  (konsultacijų, kursų, situacijų aptarimas su PPT specialistais, ieškant sprendimo, pasidalinant patirtimi, reflektuojant, supervizijos).  3. Pravesti 2 susirinkimai VGK pirmininkams ir specialistams.  5. Dalyvauta 3 metodinių būrelių veikloje.  6. Organizuota ir/ar dalyvauta 12 tarpžinybiniuose/tarpinstituciniuose pasitarimuose, posėdžiuose, diskusijose. Jų tikslas buvo aptarti susidariusią padėtį ir problemas Klaipėdos rajone, siūlyti būdus kaip stiprinti psichinę sveikatą ir pagerinti mokinių, turinčių specialiųjų ugdymosi poreikių, ugdymo, švietimo ir socialinės, medicininės pagalbos galimybes, prieinamumą ir kokybę. Diskusijose dalyvavo Švietimo, Sveikatos ir Socialinės paramos skyrių vedėjai, PPT, Visuomenės sveikatos biuro, VTAS, mokyklų ir kt. institucijų atstovai. Dalyvauta diskusijoje projekto „Sveikatos netolygumų mažinimas Klaipėdos r. savivaldybėje diegiant jaunimui palankių sveikatos priežiūros paslaugų teikimo modelį“. Diskusija apie algoritmą „Savižudybių ir savižalos neigiamo poveikio sveikatai mažinimas“, suicido bei savižalos mažinimui.  7. Parašyti 26 straipsniai spaudoje/internete. Pateiktas 1 komentaras radijo laidoje.  8. Parengtos metodinės priemonės dėl psichologinių krizių valdymo:  8.1. "Mokyklos VGK pasiruošimas psichologinių krizių valdymui";  8.2." Krizių valdymo komandos narių funkcijos";  8.3. "Krizės valdymo planas (pavyzdys)";  8.4. "Psichologinės krizės padarinių laipsnio įvertinimas";  8.5. "Informacijos apie krizinį įvykį pateikimas mokyklos bendruomenei";  8.6. "Pranešimo spaudai pavyzdžiai";  8.7. "Psichologinės krizės intervencijos veiksmų ir proceso įvertinimas";  8.9. Parengtos metodinės rekomendacijos kuruojamiems, rajono švietimo įstaigose dirbantiems, specialistams: psichologams, logopedams, spec. pedagogams, mokytojų padėjėjams.  9. Pravesti 63 grupiniai užsiėmimai tėvams, vaikams, pedagogams, administracijų atstovams, mokytojų padėjėjams. Viso 735 dalyviai: 620 vaikai, 18 tėvų, 89 darbuotojai, ir pedagogai, 8 psichologai.  10. Dalyvauta 9 Savivaldybės Vaiko minimalios ir vidutinės priežiūros komisijos (VGK) susirinkimuose – svarstyti 37 vaikai.  11. Dalyvauta Klaipėdos rajono psichoaktyviųjų medžiagų vartojimo prevencijos komisijos 1 susirinkime.  12. Siūlyti ir kartu su Švietimo centru organizuoti 5 seminarai. |
| 2. Tyrimai | Viso atlikta 13 tyrimų, kuriuose dalyvavo 676 dalyviai: vaikai, tėvai, pedagogai, specialistai. Buvo atlikti šie tyrimai: Atlikta duomenų apie pagalbos teikimą SUP mokiniams statistinė/kokybinė analizė. Vaikų adaptacija darželyje. Vaikų adaptacija mokykloje. Vaidmenys komandoje. Tarpusavio santykiai kolektyve. Mokytojo padėjėjas įstaigoje. Švietimo pagalbos specialistų poreikis ir galimybės. |
| 3. Pagalba mokykloms krizių valdyme | 1. Savižudybės krizės – 1.  2 . Grasinimai žudytis, bandymai žudytis, artimųjų netektis, smurtas ir kt. – 10.  PPT pagalba įstaigų Krizių valdymo komandoms nusimatant krizių įveikimo planus: surinkti informaciją, perspėti tėvus ir informuoti apie savižudybės ženklus ir atsakomybę už savo vaiko gyvybę, nurodyti psichologinės pagalbos šaltinius, organizuoti pagalbą mokiniams, tėvams, pedagogams, bendruomenei. PPT psichologų pagalba vedant debrifingus, konsultuojant, įsivertinant situaciją ir numatant bei koordinuojant poveikio ir pagalbos priemones. Situacijų supervizijos. |

3. tikslas. Tarnyboje dirbančių specialistų kvalifikacijos kėlimas, metodinės bazės stiprinimas.

|  |  |
| --- | --- |
| **Priemonė** | **Rezultatas** |
| 1. Kvalifikacijos tobulinimas | 1. Specialistės kėlė kvalifikaciją 61 seminare, 34 mokymuose, 53 supervizijose ir 9 konferencijose.  2. Podiplominėse studijose mokosi 5 psichologės : Kauno Geštalto studijų centre Geštalto psichoterapijos "Darbo su grupėmis mokymo programoje"; Individualiosios psichologijos institute IP psichoterapijos ir analizės programoje; Vilniaus universiteto Medicinos fakulteto Psichiatrijos klinikos programoje „Individuali psichodinaminė psichoterapiją“; Humanistinės ir egzistencinės psichologijos instituto mokymų programoje „Krizių įveikimas“ ; tęstiniuose mokymuose, pagal International Catholic Bureu ir Milano universiteto tarptautinį projektą, specialistams apie vaikų, patyrusių seksualinį ar kitokį smurtą, psichologinio atsparumo stiprinimą. |
| 2 . Dalyvavimas projektuose | Tarnybos specialistai dalyvauja 3 projektuose:  1. Nuo 2016-09-13 dalyvauja tarptautiniame projekte su International Catholic Bureu ir Milano universitetu, kurio rėmuose vykdomas projektas „|Tyrimas ir tęstiniai mokymai specialistams apie vaikų, patyrusių seksualinį ar kitokį smurtą, psichologinio atsparumo stiprinimą“.  2. Klaipėdos r. visuomenės sveikatos biuro rengtame **projekte 2009–2014 m. Norvegijos finansinio mechanizmo programos Nr. LT11 „Visuomenės sveikatai skirtos iniciatyvos“ priemonė „Jaunimui palankių sveikatos priežiūros paslaugų teikimo modelio sukūrimas“.**  3. Klaipėdos rajono psichoaktyviųjų medžiagų vartojimo prevencijos 2016–2018 m. programoje. Projekte "Klaipėdos rajono savivaldybės strateginio veiklos 2016-2018 m. plano sveikatos apsaugos programos priemonių įgyvendinimo". |

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**